Super Bowl LIII

**Super Bowl LIII** var en amerikansk fotballkamp som avgjorde ligamesteren i National Football League (NFL) for -sesongen. New England Patriots, vinnerlaget fra American Football Conference (AFC) slo vinnerlaget fra National Football Conference (NFC) Los Angeles Rams, 13–3. Kampen ble avholdt 3. februar 2019 i Mercedes-Benz Stadium i Atlanta i Georgia. Dette var det første Super Bowl i stadionet og tredje i Atlanta.

Patriots' seier var deres sjette, og de tangerte dermed Pittsburgh Steelers' rekord for flest Super Bowl-titler. Etter å ha avsluttet seriespillet 11–5 nådde New England sitt 11. Super Bowl, fjerde på fem år, og niende og siste under duoen bestående av hovedtrener Bill Belichick og quarterback Tom Brady. Rams, som avsluttet seriespillet 13–3 under den 33 år gamle hovedtreneren Sean McVay og quarterback Jared Goff i sitt tredje år, nådde sitt femte Super Bowl totalt, og første siden laget flyttet fra St. Louis til Los Angeles i . Super Bowl LIII var en omkamp av Super Bowl XXXVI, hvor Patriots vant 20–17 og Belichick–Brady sikret sin første Super Bowl-tittel sammen. Ettersom at Rams nå spilte i Los Angeles var Super Bowl LIII den første tittelkampen med et lag fra Los Angeles siden Los Angeles Raiders vant Super Bowl XVIII, og Rams' første Super Bowl som et lag basert i Los Angeles siden Super Bowl XIV.

Super Bowl LIII hadde den laveste samlede poengsummen i kampens historie, under resultatet på 14–7 i Super Bowl VII, og var det laveste resultatet i en mesterskapskamp siden NFL Championship Game 1949 endte 14–0. Det var også den første gangen ingen av lagene hadde scoret et touchdown i de tre første kvarter, da Patriots og Rams lå uavgjort 3–3 ved starten av fjerde kvarter. New England scoret så ti poeng på rad for seieren, og deres eneste touchdown tangerte New York Jets' rekord i Super Bowl III for færrest touchdowns av et vinnende lag i Super Bowl. Rams ble det andre laget i Super Bowls historie til å ikke score en touchdown, etter Miami Dolphins i Super Bowl VI. Patriots' wide receiver Julian Edelman, som tok imot 10 pasninger for 141 yards, ble utpekt til Super Bowl MVP.

Kampens sending på CBS og halftime-showet med popgruppen Maroon 5 hadde de laveste seertallene for en Super Bowl-kamp på ti år. Kampen har blitt inkludert i flere lister over de dårligste Super Bowl-kampene noensinne, men enkelte eksperter har også utpekt forsvarsspillet for begge lag som noe av det beste i tittelkampens historie.

## Bakgrunn
### Valg av vertsby

Den 19. mai 2015 annonserte ligaen de fire finalistene som skulle konkurrere om å være vertsby for Super Bowl LIII i 2019, LIV i 2020 og LV i 2021. Eierne i NFL avholdt en avstemning 24. mai 2016, hvor første runde av avstemningen skulle avgjøre vert for Super Bowl LIII, andre runde skulle velge et annet stadion for Super Bowl LIV, og tredje runde avgjorde stadion for Super Bowl LV. De fire finalistene for Super Bowl LIII, som alle var i sørøstlige USA, var:
* Mercedes-Benz Stadium, Atlanta, Georgia: Dette ville blitt det første Super Bowl i Mercedes-Benz Stadium siden det åpnet i 2017. Byen hadde tidligere hatt to Super Bowls i Georgia Dome, sist med Super Bowl XXXIV i 2000.
* Hard Rock Stadium, Miami Gardens, Florida: Sør-Florida hadde tidligere arrangert ti Super Bowls, sist med Super Bowl XLIV i 2010.
* Mercedes-Benz Superdome, New Orleans, Louisiana: New Orleans hadde tidligere arrangert ti Super Bowls, sist med Super Bowl XLVII i 2013.
* Raymond James Stadium, Tampa, Florida: Tampa hadde tidligere arrangert fire Super Bowls, sist med Super Bowl XLIII i 2009.

Etter tre avstemninger ble Atlanta tildelt Super Bowl LIII under NFLs eiermøte 24. mai 2016. De tapende kandidatene, bortsett fra New Orleans som kun søkte om Super Bowl LIII, konkurrerte så med SoFi Stadium i Inglewood i California for rettighetene til Super Bowl LIV og Super Bowl LV. Miami vant eventuelt rettighetene til Super Bowl LIV og Los Angeles ble tildelt Super Bowl LV.
 Den 23. mai 2017 bestemte NFLs eiere derimot seg for å tildele Super Bowl LV til Tampa og Super Bowl LVI til Los Angeles, etter at det ble annonsert at SoFi Stadium ikke kom til å stå ferdig i 2020 etter forsinkelser. New Orleans ble tildelts Super Bowl LVIII.

NFL avduket den offisielle logoen for Super Bowl LIII i februar 2018; en marineblå versjon av designet som ble introdusert med Super Bowl LI, og brandingen av kampen brukte blå og rød. Vertskomitéens logo representerte Mercedes-Benz Stadiums tak sett ovenfra.

### Lag
#### New England Patriots

Patriots avsluttet 2018-sesongen 11–5 og hadde andre seed i AFC og sin 17. sesong med minst ti seiere i lagets 19 år under den da 66 år gamle hovedtreneren Bill Belichick. De ble sammen med Miami Dolphins og Buffalo Bills ett av tre lag som hadde nådd Super Bowl tre sesonger på rad. Selv om laget kun hadde to spillere utvalgt til Pro Bowl scoret de 436 poeng (#4 i ligaen) og tillot kun 325 (#7 færrest i ligaen).

Patriots' quarterback Tom Brady ble utvalgt til sitt 14. Pro Bowl, 41 år gammel, og avsluttet sesongen med 4 355 pasningsyards og 29 touchdowns med kun 11 interceptions, og hadde 35 yards og to scoringer på løp. Disse totalene gjorde ham til den andre quarterbacken i NFLs historie til å nå 70 000 pasningsyards og 1 000 yards på løp i en karriere. Hans beste receiver i fjorårets sesong, Brandin Cooks, ble byttet til Rams, men Julian Edelman, som hadde gått glipp av fjorårets sesong med et revnet korsbånd, returnerte og tok imot 74 pasninger og ledet laget med 850 yards og seks touchdowns, og returnerte også 20 punts for 154 yards. Andre viktige receiver inkluderte Chris Hogan (35 mottakelser for 553 yards og tre touchdowns) og Josh Gordon (40 mottakelser for 720 yards og tre touchdowns), men Gordon endte opp med å forlate laget for å fokusere på sin mentale helse etter 11 kamper da han ble suspendert for brudd på ligaens rusmiddelpolitikk. Tight end Rob Gronkowski hadde 47 mottakelser for 682 yards og tre touchdowns. Laget hadde fått inn et nytt dynamisk våpen på bakken i nykommeren Sony Michel, halfback, som ledet laget med 931 yards og seks touchdowns på løp, sammen med veteranen James White som hadde 1 176 yards fra scrimmage og ledet laget i mottakelser (87) og touchdowns totalt (12). På special teams returnerte receiver Cordarrelle Patterson 23 avspark for 663 yards og en touchdown, et snitt på 28,8 yards per return (#3 i NFL), og tok også imot 21 pasninger for 247 yards, løp for 228 yards, og scoret fire touchdowns på angrep.

På forsvarssiden ledet defensive end Trey Flowers laget med 7,5 sacks og forårsaket tre fumbles. Linebacker Kyle Van Noy ledet laget i taklinger totalt (92) og hadde 3,5 sacks, forårsaket en fumble og plukket opp to. I Patriots' secondary ledet safety Duron Harmon laget i interceptions for andre år på rad med fire, mens Pro Bowl cornerback Stephon Gilmore hadde to interceptions og forårsaket to fumbles. Safety Patrick Chung satte også sitt preg på sesongen med 84 taklinger, en interception og en fumble plukket opp. Patriots' secondary hadde også tvillingbrødrene Jason og Devin McCourty, som begge hadde en interception hver. Devin hadde 82 taklinger og Jason hadde 70.

#### Los Angeles Rams

Rams avsluttet 2018-sesongen som andre seed i NFC. Mellom 2004 og 2016 hadde ikke laget en eneste vinnende sesong. Etter at laget flyttet fra St. Louis til Los Angeles og hadde et sesongresultat på 4–12 i 2016 ansatte laget den 30 år gamle hovedtreneren Sean McVay, som ble den yngste hovedtreneren i ligaens historie. Under McVay og quarterback Jared Goff i sitt andre år, som forbedret seg på fjoråret med en tresifret passer rating, forbedre Rams seg til 11–5 i 2017. I 2018 vant de sine åtte første kamper og avsluttet året 13–3, som var det beste resultatet i NFC delt med Saints.

Rams' angrep var nummer to i NFL i både poeng (527) og yards (6 739). I sin tredje sesong fortsatte Goff å forbedre seg, og satte personlige rekorder i pasningsyards (4 688, #4 i NFL), touchdownpasninger (32), passer rating (101,1), yards på løp (108) og touchdowns på løp (to). Hans beste receiver var Robert Woods, som tok imot 86 pasninger for 1 219 yards og 6 touchdowns. Brandin Cooks, som Rams byttet til seg fra Patriots i offseason, var også imponerende med 80 mottakelser for 1 204 yards og fem scoringer. Lagets tredje receiver, Cooper Kupp, pådro seg en sesongavsluttende skade etter å ha tatt imot 40 pasninger for 566 yards i åtte kamper, og Goff ble dermed avhengig av andre mål for pasninger, som Gerald Everett (32 mottakelser) og Josh Reynolds (29). Pro Bowl running back Todd Gurley ledet laget på bakken med 1 251 yards (#4 i NFL) og 17 touchdowns, og tok også imot 59 pasninger for 580 yards og fem touchdowns. Hans 17 touchdowns på løp ledet ligaen, og med 22 touchdowns samlet hadde han 132 poeng, #5 i NFL. Running back C.J. Anderson, som spilte for sitt tredje lag i 2018 etter å ha signert kontrakt med Rams i desember, spilte også en viktig rolle på bakken da han avsluttet sesongen med 405 yards og var lagleder på løp i begge av deres seiere i sluttspillet. På special teams returnerte JoJo Natson 26 punts for 280 yards, og kicker Greg Zuerlein scoret på 87,1% av sine forsøk på field goal, inkludert en lagrekord på 57 yards da Rams slo Saints på overtid i NFC Championship Game.

På forsvarssiden hadde Rams Pro Bowl defensive tackle Aaron Donald, som ledet ligaen i sacks med 20,5, like mange som resten av laget samlet. Han hadde også 59 taklinger (25 for tap), forårsaket fire fumbles og plukket opp to. Veteran defensive lineman Ndamukong Suh var nummer to på laget med 4,5, og hadde også 59 taklinger og plukket opp to fumbles. Pro Bowl linebacker Cory Littleton ledet laget i taklinger totalt med 125, og hadde fire sacks, tre interceptions og blokkerte to punts. Rams hadde også en solid secondary ledet av John Johnson (119 taklinger og fire interceptions), Marcus Peters (tre interceptions), Lamarcus Joyner (78 taklinger) og Aqib Talib.

### Sluttspillet

I sluttspillet hadde Patriots en bye i første runde som andre seed i AFC. I divisjonsrunden slo de Los Angeles Chargers 41–28, med touchdowns på fem av sine seks første possessions. Brady hadde 343 pasningsyards og en touchdownpasning, og running back Sony Michel løp for 129 yards og tre touchdowns. De slo så Kansas City Chiefs 37–31 i AFC Championship Game med et kampvinnende touchdown på overtid. Patriots holdt en 14–0 ledelse til halftime før Chiefs tok ledelsen 21–17 i fjerde kvarter. Derfra byttet lagene på ledelsen før Chiefs sørget for overtid med et 39-yard field goal av Harrison Butker som utlignet til 31–31. I overtid scoret Rex Burkhead en 2-yard touchdown som sikret seieren. Michel hadde totalt 242 yards og fem touchdowns på løp i Patriots' to sluttspillkamper, og satte en NFL-rekord for touchdowns på løp av en nykommer i et sluttspill. I AFC Championship Game, holdt Patriots' forsvar Chiefs' receiver Tyreek Hill og tight end Travis Kelce, som begge hadde over 1 300 mottatte yards i seriespillet, til en kombinert total på kun fire mottakelser for 65 yards.

Rams hadde også en bye i første runde, som NFCs andre seed. De startet sin tur gjennom sluttspillet med en 30–22 seier over Dallas Cowboys i divisjonsrunden. Rams hadde 273 yards på bakken, med over 100 yards hver for running backs Todd Gurley og C.J. Anderson. De slo deretter New Orleans Saints 26–23 i NFC Championship Game, med et kampvinnende field goal på overtid. Saints tok en tidlig 13–0 ledelse i første kvarter før Rams utlignet til 13–10 før halftime. I fjerde kvarter utlignet Greg Zuerlein til uavgjort, 20–20, med like over fem minutter igjen av kampen. Saints flyttet ballen til Rams' 13-yard linje, men klarte ikke å få en første down. På tredje down kastet quarterback Drew Brees en pasning til receiver Tommylee Lewis, som var dekket opp av Nickell Robey-Coleman. Til tross for at Robey-Coleman dyttet Lewis i bakken og pasningen ikke ble fullført, ble de ikke dømt for straffe, og Saints' kicker Wil Lutz scoret et 31-yard field goal som tok ledelsen. Rams tok over og sendte kampen til overtid med et 48-yard field goal av Greg Zuerlein. På overtid kastet Brees en interception på Saints' første drive, og Zuerlein sikret seieren med et 57-yard field goal.

### Merknader før kampen
Dette var en omkamp fra Super Bowl XXXVI mellom Patriots og Rams; Rams var da basert i St. Louis. Det var kun én spiller fra Super Bowl XXXVI som fremdeles var på et av lagenes spillerstall, Patriots' startende quarterback Tom Brady. Bill Belichick, Patriots' hovedtrener da de to sist møttes i et Super Bowl hadde samme stilling i denne kampen. Super Bowl LIII hadde en rekordstor aldersforskjell mellom lagenes startende quarterbacks og lagenes hovedtrener, med den 41 år gamle Brady mot 24 år gamle Jared Goff og den 66 år gamle Belichick mot 33 år gamle Sean McVay.

Rams vant sin eneste Super Bowl-tittel i Atlanta, Super Bowl XXXIV, i det nå revne Georgia Dome i 2000, som å like ved Mercedes-Benz Stadium.

Som kampens hjemmelag valgte Rams å bruke sine marineblå og gule throwback-uniformer i kampen, som de tidligere hadde brutk i seks hjemmekamper inkludert en sluttspillkamp på hjemmebane i 2018-sesongen. Patriots brukte sine standard, hvite borteuniformer.

Lag i andre idretter fra Boston og Los Angeles har møttes relativt ofte i sluttspill- og mesterskapskamper, som har popularisert slagordet «Beat L.A.» og emneknaggen #BeatLA. Boston Celtics og Los Angeles Lakers har møttes i rekordmange 12 NBA-finaler. Los Angeles Galaxy og New England Revolution har møttes i tre MLS Cups. Boston Red Sox og Los Angeles Dodgers møttes i World Series i 2018, og når da Patriots og Rams skulle møtes i Super Bowl LIII var det kun den andre gangen på 50 år at de to byers MLB- og NFL-lag hadde konkurrert for ligatittelen samme sesong (eller kalenderår), hvor første gang var i 1969 da New York Jets og Baltimore Colts møttes i Super Bowl III i januar 1969 og New York Mets og Baltimore Orioles møttes i World Series 1969. Patriots møtte et annet lag fra Los Angeles i samme sluttspill, Chargers i divisjonsrunden, på vei til møtet med Rams i Super Bowl.

#### Relaterte arrangementer

Arrangementer og underholdning før kampen var fokusert i Atlanta sentrum, hvor State Farm Arena arrangerte Super Bowl Opening Night, Georgia World Congress Center arrangerte Super Bowl Experience, og Cenetnnial Olympic Park arrangerte Super Bowl Live. Det første årlige *Bud Light Super Bowl Music Fest*, en tre dager lang konsertserie med Ludacris og Migos (første kveld), Aerosmith og Post Malone (andre kveld) og Bruno Mars og Cardi B (tredje kveld). Showet konkurrerte med "Super Saturday Night"-konserten arrangert av DirecTV på en midlertidig scene nær Atlantic Stadion, med Foo Fighters, Roger Taylor, Zac Brown, Tom Morello, Perry Farrell og Dave Koz.

NFL sparket av feiringene for sin 100. sesong under Super Bowl LIII. En to minutter lang reklame ble sendt i løpet av kampen.

## Mediedekning
### USA
I USA ble kampen sendt på CBS som en del av den årlige roteringen mellom NFLs mediepartnere. Det var den 20. gangen CBS dekket et Super Bowl. I likhet med CBS' siste SUper Bowl (Super Bowl 50), tilbød ESPN Deportes spanskspråklikg dekning av kampen (CBS hadde også en spanskspråklig SAP-kanal). CBS' dekning brukte 115 kameraer, inkludert 8k-oppløsningskameraer (for første gang i amerikansk dekning av idrett) i målsonene, samt utvidet virkelighet (gjennom trådløse, håndholdte kameraer).

Digitalt var kampen tilgjengelig gjennom CBS Sports-appen, CBSSports.com, CBS' abonnementstjeneste CBS All Access og appene for Yahoo! Sports, Tumblr og NFL. Strømming gjennom appene for Yahoo! Sports og Tumblr var del av en avtale mellom NFL og Verizon Media.

Westwood Ones partnere dekket kampen gratis, og SiriusXM hadde dekning på åtte språk samt dekning fra Bostons WBZ-FM og Los Angeles' KSPN og KCBS-FM.

#### Reklame
Med en grunnpris på like over $5 millioner for en reklameplass på 30 sekunder var reklameprisen lik med de tre forrige kampene. Færre reklameplasser ble solgt enn under tidligere Super Bowls; CBS sende mer en dobbelt så mange reklamer for egne programmer (samt for sin abonnementstjeneste CBS All Access) enn NBC gjorde under Super Bowl LII. Til tross for dette estimerte Kantar inntektene til å være tredje høyest i Super Bowls historie, på $382 millioner.

Anheuser-Busch brukte mer penger på kampen enn noensinne før, med åtte forskjellige reklamer av varierende lengde (totalt 5 minutter og 30 sekunder) for syv forskjellige produkter. CBS avslo en reklame for Acreage Holdings som promoterte legalisering av cannabis i USA.

For første gang noensinne var det NFL som vant *[[USA Today]]s* Super Bowl Ad Meter, som stemmer frem den beste reklamen fra kampen, med sin reklame for ligaens 100. sesong.

#### Seertall
Nielsen Rating målinger viste først en rating på 44,9 for kampen, 5% under fjoråret og de laveste tallene for et Super Bowl siden Super Bowl XLIII ti år tidligere. Kampen hadde 98,2&nbsp;millioner seere, laveste siden Super Bwol XLII. Jemele Hill skrev for *The Atlantic* at de lave tallene skyldtes «to the game being the lowest-scoring Super Bowl ever, moderate national interest in the Rams, the lingering bad taste from the huge blown call in the NFC Championship Game, and Patriots fatigue». I New Orleans, hvor Saints hadde tapt mot Rams i NFC Championship tildels som et resultat av at dommere ikke blåste av på en klar straffe, var seertallene 51% lavere enn i Super Bowl LII da Louisiana boikottet og nektet å se kampen. Utenfor Boston-markedet, som hadde de høyeste ratings for lokale markeder på 57,1, var markedene med høyest ratings Richmond i Virginia og Buffalo i New York (sistnevnte har tradisjonelt hatt høye ratings for idrettsarrangementer, og er lokalt marked for Patriots' divisjonsrivaler Buffalo Bills); Los Angeles lå rundt landsgjennomsnittet. Det var en nedgang på rundt 5% for halftime-showet. De lave seertallene på fjernsyn skyldtes ikke at seere hadde gått over til mobile plattformer eller nettstrømming; totale seertall på de platformene var kun 2,5 millioner, som ikke var nok til å ha en positiv effekt på seertallene.

### Internasjonal dekning
I Canada ble kampen dekket av CTV, CTV 2 og TSN. Unifor kjøpte reklametid i den canadiske dekningen for å kritisere General Motors' avgjørelse om å stenge fabrikken Oshawa Car Assembly, til tross for krav fra selskapet om å trekke reklamen som de mente var misvisende.

I Australia og New Zealand sendte ESPN Australia en dekning produsert av ESPN med kommentatorene fra *[[Monday Night Football]]* Joe Tessitore, Jason Witten og Booger McFarland. Dette skulle bli den siste kampen Witten kommenterte, da han kom ut av pensjonstilværelsen og returnerte til Dallas Cowboys.

I Storbritannia og Irland ble kampen sendt på gratiskanalen BBC One samt betalingskanalene Sky Sports Main Event, Sky Sports Mix og Sky Sports USA.

## Underholdning
Artistene som sa ja til å fremføre under Super Bowl—inkludert Gladys Knight, Maroon 5, Travis Scott, og Big Boi—ble kritisert i media, av andre artister og av offentligheten for å fremføre under Super Bowl LIII etter anklager om at NFL hadde svartelistet Colin Kaepernick for sine protester mot politivold da han knelte under fremføringen av nasjonalsanger før kamper. Flere artister, inkludert Jay-Z og Cardi B, takket nei til tilbud om å fremføre for å vise støtte for Kaepernick.

Quinton Peron og Napoleon Jinnies ble det første mannlige cheerleaderne til å fremføre under et stort idrettsarrangement i USA. Scott Winer var den første åpent homofile kameramannen til å jobbe under et Super Bowl.

### Før kampen
Det innfellbare taket på Mercedes-Benz Stadium var åpent for seremoniene før kampen, men ble stengt før avspark.

Chloe x Halle fremførte «America the Beautiful». Gladys Knight, fremførte «The Star-Spangled Banner». Aarron Loggins var tengspråktolk for begge sangene.

Bernice King—datter av Martin Luther King Jr.—og borgerrettsforkjemperne Andrew Young og John Lewis deltok i myntkastseremonien. King fikk æren av å kaste mynten.

### Halftime
Den 13. januar 2019 annonserte NFL at popgruppen Maroon 5 var hovedartistene for halftime under Super Bowl LIII. Big Boi fra Outkast og Travis Scott var gjesteopptredener. Et kort klipp med figurer fra *[[Svampebob Firkant]]* og et klipp fra episoden «Band Geeks» fra 2001 ble vist til ære for serieskaperen Stephen Hillenburg, som døde av amyotrofisk lateralsklerose (ALS) i november etter at det ble opprettet et opprop på Change.org som bad NFL om å spille sangen «Sweet Victory» under halftime. Det fulle klippet for sangen «Sweet Victory» samt en dedikasjon til Hillenburg ble vist i stadion før kampen.

## Kampreferat
### Første halvdel
Patriots starte sin første possession da Cordarrelle Patterson returnerte avsparket 38 yards til Patriots' 39-yard linje, og over sine neste fem plays plukket Patriots opp 27 yards. På Tom Bradys første pasningsforsøk for dagen slo Nickell Robey-Coleman borti ballen, som gjorde det mulig for Cory Littleton. Rams klarte ikke å dra nytte av turnoveren og etter en punt flyttet Patriots ballen 45 yards på 11 plays, hvor lengste play var en 19-yard pasning til tight end Rob Gronkowski. Placekicker Stephen Gostkowski bommet på et forsøk på field goal fra 46 yards, og stillingen forble 0–0. Rams klarte heller ikke på neste forsøk å flytte ballen, og Patriots fikk en scoringsmulighet etter at Brady fullførte en 25-yard pasning til Julian Edelman på Rams' 45-yard linje. På neste play mistet Brady ballen etter en sack fra defensive end John Franklin-Myers. Center David Andrews klarte å plukke opp Bradys fumble, men laget klarte kun å nå Rams' 40-yard linje før de puntet ballen på fjerde down, med 18 sekunder igjen av første kvarter.

Etter å ha tvunget frem nok en three-and-out sanket Patriots 39 yards på syv plays, hvor størsteparten kom fra en 25-yard pasning fra Brady til Edelman. Gostkowski avsluttet drivet med et 42-yard field goal, som gav Patriots en 3–0 ledelse med 10:29 igjen av andre kvarter. Etter tre drives som endte i punts fikk Patriots igjen ballen og flyttet den 36 yards til Rams' 32-yard linje. Patriots trengte én yard på fjerde down, men Bradys pasning traff ikke målet med 1:16 igjen av andre kvarter.

Da de to lagene gikk i garderoben ledet Patriots kampen 3–0, det nest laveste resultatet til halftime i Super Bowls historie og det laveste siden Super Bowl IX stod 2–0 til pause etter -sesongen. Rams hadde kun samlet 57 yards og to første downs i løpet av første halvdel av kampen, to rekordlave statistikker for hovedtrener Sean McVay. Dette var også første gang Rams ikke hadde scoret poeng i første halvdel av en kamp under McVay.

### Andre halvdel
Lagenes forsvar jobbet hardt også i andre halvdel, som startet med to punts for hvert lag (Rams' Johnny Hekker satte en Super Bowl-rekord med et 65-yard punt). Med 6:33 igjen av tredje kvarter hadde Rams sitt første drive med mer enn fem plays og sitt første som ikke endte i et punt, da de flyttet ballen 42 yards på ti plays. På drivets tredje play fullførte Jared Goff en 15-yard pasning til Brandin Cooks, og konverterte senere sin første tredje down med en 18-yard pasning til Robert Woods på 3rd-and-6. På 3rd-and-7 fra Patriots' 26-yard linje ble Goff sacked for et tap på ni yards av Dont'a Hightower, men Greg Zuerlein klarte allikevel å score et field goal fra 53 yards, det nest lengste i Super Bowls historie, og utlignet til uavgjort, 3–3, med 2:11 igjen av tredje kvarter. Patriots tok ballen og flyttet den til Rams' 44-yard linje før de ble stanset, og måtte punte på første play i fjerde kvarter. For første gang i Super Bowls historie hadde begge lagene gått tre kvarter uten å score en touchdown.

Etter å ha tvunget nok en punt fra Rams hadde Patriots kampens lengste drive, hvor BRady fullførte en 18-yard pasning til Gronkowski, en 13-yard pasning til Edelman, en 7-yard pasning til running back Rex Burkhead og en 29-yard pasning til Gronkowski, som plasserte ballen på Rams' 2-yard linje. På neste play gav Sony Michel Patriots ledelsen da han løp ballen inn for en touchdown, og forbedret sin sluttspillrekord for touchdowns av en nykommer til seks. Med Gostkowskis ekstrapoeng tok Patriots en 10–3 ledelse med syv minutter gjenstående av kampen. På Rams' første play neste drive fullførte Goff en 19-yard pasning til Cooks og konverterte senere en 3rd-and-9 med en 11-yard pasning til Josh Reynolds. På neste play flyttet han ballen til Patriots' 27-yard linje med en 17-yard pasning til Woods, men med like over fire minutter igjen av kampen kastet Goff en plasning som ble intercepted av Stephon Gilmore på 3-yard linjen.

Rams trengte å tvinge frem en punt eller turnover, men klarte ikke å stanse Patriots' løp. På andre play av Patriots' drive stormet Michel gjennom forsvarsrekken for et løp på 26 yards. Etter å ha plukket opp 10 yards på sine neste to løp gav Burkhead Patriots en første down på Rams' 33-yard linje med et 26-yard løp. Tre plays senere scoret Gostkowski på et 41-yard field goal, som gav Patriots en 13–3 ledelse med 1:12 igjen av kampen. Med ballen på sin egen 25-yard linje fullførte Goff en 10-yard pasning til Woods, og to til Cooks for 24 og 21 yards, som flyttet ballen til Patriots' 30-yard linje. Med åtte sekunder igjen av kampen valgte Rams å sparke et field goal, som de ville ha fulgt opp med et onside kick, men Zuerlein bommet, til venstre for stengene, og Patriots lot deretter kampklokken slå null.

### Statistikker og rekorder
Brady fullførte 21 av 35 pasningsforsøk for 262 yards, med én interception. Edelman var hans beste receiver med ti mottakelser for 141 yards, og Gronkowski tok imot seks pasninger for 87 yards i det som skulle bli hans siste kamp for Patriots (han annonserte at han skulle pensjonere seg i mars 2019, og returnerte før 2020-sesongen da han ble byttet til Tampa Bay). Michel var kampens beste på bakken med 94 yards og en touchdown. Gilmore hadde fem solotaklinger og en interception. Goff avsluttet dagen med 19 fullførte av 38 pasningsforsøk, for 229 yards og en interception. Cooks var hans beste receiver med åtte mottakelser for 120 yards. Littleton hadde ti taklinger (seks solo) og en interception. Hekker hadde ni punts for 417 yards, i snitt 46,3 yards per punt, og sparket fem punts som landet innenfor 20-yard linjen. Rams var det andre laget i Super Bowls historie til å ikke score en touchdown, etter Miami Dolphins i Super Bowl VI etter -sesongen.

Brady ble den første spilleren i NFLs historie til å vinne seks Super Bowl, etter å ha delt rekorden med seiere med Charles Haley. Brady, da 41 år gammel, ble også den eldste quarterbacken til å vinne et Super Bowl, og Bill Belichick, da 66 år gammel, ble den eldste treneren til å prestere det samme frem til Bruce Arians vant Super Bowl LV i en alder av 68 år. Edelman ble utpekt til Super Bowl Most Valuable Player, og ble dermed den første wide receiver til å vinne tittelen siden Santonio Holmes i Super Bowl XLIII etter -sesongen. Til tross for at de kun lot Rams score tre poeng var det ingen av Patriots' forsvarsspillere som fikk en stemme.

### Box score

### Statistikksammenligninger

### Individuelle statistikker

1Fullførte pasninger/forsøk2Løp3Lengste4Mottakelser5Antall ganger kastet til

## Kampstartere

## Dommere
Super Bowl LIII hadde syv dommere. Nummeret i parentes viser dommerens uniformnummer. John Parry ble den andre dommeren på rad til å pensjonere seg etter å ha dømt et Super Bowl, etter at Gene Steratore pensjonerte seg etter Super Bowl LII året før.
* Referee: John Parry (132)
* Umpire: Fred Bryan (11)
* Down judge: Ed Camp (134)
* Line judge: Jeff Bergman (32)
* Field judge: Steve Zimmer (33)
* Side judge: Eugene Hall (103)
* Back judge: Terrence Miles (111)
* Replay Official: Jim Lapetina
* Replay Assistant: Chad Adams
* Alternate Referee: Ron Torbert (62)
* Alternate Umpire: Mark Pellis (131)
* Alternate Wing: Tom Stephan (68)
* Alternate Deep: Michael Banks (72)
* Alternate Back Judge: Rich Martinez (39)

## Feiring
På morgenen 5. februar ble det avholdt en parade til ære for Patriots i Boston, som startet på Boylston Street og endte ved Boston City Hall Plaza. Det var en usedvanlig varm seiersparade for New England, med temperaturer som nådde  og var  på sitt laveste. Gjennomsnittstemperaturen i Boston på denne tiden av året er rundt . Paraden hadde omtrent 1,5 millioner tilskuere.

## Referanser


## Eksterne lenker
* 
*